## Obvezatne upute broj LS I - redoslijed izbornih rad­nji i tijek rokova

### NN 110/2006 (9.10.2006.), Obvezatne upute broj LS I - redoslijed izbornih rad­nji i tijek rokova

# DRŽAVNO IZBORNO POVJERENSTVO

**2447**

Na temelju članka 30. stavka 1. Zakona o izboru članova predstavničkih tijela
jedinica lokalne i područne (regionalne) samouprave (»Narodne novine«, br. 44/05
– pročišćeni tekst – dalje: Zakon), Državno izborno povjerenstvo Republike
Hrvatske propisuje

## OBVEZATNE UPUTE BROJ LS I

### REDOSLIJED IZBORNIH RADNJI I TIJEK ROKOVA

1. Vlada Republike Hrvatske donijela je Odluku o raspisivanju izbora za članove
Općinskog vijeća Općine Lopar, Općinskog vijeća Općine Vrsi, Općinskog vijeća
Općine Tribunj, Općinskog vijeća Općine Štitar, Općinskog vijeća Općine Funtana
i Općinskog vijeća Općine Tar-Vabriga dana 5. listopada 2006. koja je stupila na
snagu danom objave u »Narodnim novinama«, broj od 110/06 od 9. listopada 2006.
**Izbori će se održati u nedjelju 12. studenoga 2006.**2. Rokovi teku od
**10. listopada 2006. u 00:00 sati.**3. Prijedlozi lista kandidata za izbor članova Općinskog vijeća Općine Lopar,
Općinskog vijeća Općine Vrsi, Općinskog vijeća Općine Tribunj, Općinskog vijeća
Općine Štitar, Općinskog vijeća Općine Funtana i Općinskog vijeća Općine Tar-Vabriga
moraju pris­pjeti nadležnom izbornom povjerenstvu u roku 12 dana od dana
raspisivanja izbora, dakle do
**21. listopada 2006. do 24:00 sata**(članak 18. stavak 1. Zakona).
4. Nadležno izborno povjerenstvo sastavit će i u javnim glasilima objaviti sve
pravovaljano predložene liste kandidata kao i zbirnu listu, i to u roku 48 sati
od isteka roka propisanog za postupak kandidiranja i podnošenja lista, dakle do
**23. listopada 2006. do 24:00 sata**(članak 20. Zakona).
5. Izborna promidžba počinje od dana objave zbirne kandidacijske liste i traje
zaključno do 24 sata prije dana održavanja izbora, dakle od
**24. listopada 2006. od 00:00 sati do
10. studenoga 2006. do 24:00 sata**(članak 22. stavak 2. Zakona).
6. Zabrana izborne promidžbe /izborna šutnja/, kao i objavljivanja prethodnih
rezultata ili procjene rezultata izbora traje u tijeku cijelog dana koji
prethodi danu održavanja izbora, kao i na dan održavanja izbora do zaključno
19,00 sati, dakle od
**11. studenoga 2006. od 00:00 sati do
12. studenoga 2006. do 19:00 sati**
(članak 24. stavak 1. Zakona).
7. Nadležno izborno povjerenstvo objavit će koja su biračka mjesta određena, s
naznakom koji birači imaju pravo glasovati na pojedinim biračkim mjestima,
najkasnije osam dana prije dana održavanja izbora, dakle do
**3. studenoga 2006. do 24:00 sata**(članak 37. stavak 2. Zakona).
8. Nadležno izborno povjerenstvo mora imenovati članove i zamjenike članova
biračkih odbora najkasnije pet dana prije dana održavanja izbora, dakle do
**6. studenoga 2006. do 24:00 sata**(članak 36. stavak 6. Zakona).
9. Glasovanje traje neprekidno
**12. studenoga 2006. od 7:00 do 19:00 sati.**Biračko mjesto se zatvara u 19:00 sati. Biračima koji su se zatekli na biračkom
mjestu omogućit će se glasovanje i nakon 19 sati
(članak 43. stavak 1. Zakona).
10. Birački odbor mora dostaviti zapisnik o svom radu s ostalim izbornim
materijalom nadležnom izbornom povjerenstvu najkasnije u roku od 12 sati od
zatvaranja birališta, dakle do
**13. studenoga 2006. do 7:00 sati**(članak 49. Zakona).
11. Nadležno izborno povjerenstvo utvrdit će rezultate glasovanja na biračkim
mjestima na svom području najkasnije u roku od 24 sata od zatvaranja birališta,
dakle do
**13. studenoga 2006. do 19:00 sati**(članak 50. stavak 1. Zakona).
12. Kad nadležno izborno povjerenstvo utvrdi rezultate glasovanja odmah će
objaviti rezultate izbora sukladno zapisniku o radu izbornog povjerenstva
(članak 53. Zakona).
13. Zaštita izbornog prava ostvaruje se u skladu s odredbama članka 55. do
članka 62. Zakona.

Klasa: 013-03/06-03/24
Urbroj: 599-06-01
Zagreb, 9. listopada 2006.

Predsjednik
**Branko Hrvatin, dipl. iur**., v. r.

Uputa, NN 110/2006-2447
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)